ddrg/super_eurlex huggingface dataset:
DÔVODOVÁ SPRÁVA

Akty prijaté v posledných desaťročiach vyčerpali všetky svoje účinky, no z technického hľadiska zostávajú účinné. Stali sa zastaranými z dôvodu svojho dočasného charakteru alebo sa ich obsah prebral do následných aktov. Európsky parlament, Rada a Komisia sa vo svojej Medziinštitucionálnej dohode o lepšej tvorbe práva dohodli, že právo Spoločenstva by sa malo aktualizovať a zhutniť zrušením aktov, ktoré sa už neuplatňujú. Akty bez pretrvávajúcej relevantnosti, by sa mali odstrániť z acquis communautaire s cieľom zvýšiť transparentnosť a istotu práva Únie.

Komisia už viackrát odstraňovala zastarané právne predpisy z acquis, čiastočne tradičným postupom zrušovania a čiastočne vyhlásením príslušných právnych aktov Komisie za zastarané. Komisia určila dva akty Rady, ktoré sa týkajú spoločnej poľnohospodárskej politiky a sú založené na článkoch 42 a 43 zmluvy (bývalých článkoch 36 a 37), ktoré vyčerpali všetky svoje praktické účinky, no formálne sú stále účinné. Nie je v právomoci Komisie vyhlásiť akty, ktoré prijala Rada, za zastarané. Komisia v záujme právnej istoty navrhuje, aby Rada a Európsky parlament zrušili akty uvedené v tomto návrhu.

2015/0090 (COD)

Návrh

NARIADENIE EURÓPSKEHO PARLAMENTU A RADY,

ktorým sa zrušujú smernica Rady 76/621/EHS týkajúca sa stanovenia maximálneho obsahu kyseliny erukovej v olejoch a tukoch a nariadenie Rady (ES) č. 320/2006, ktorým sa stanovuje dočasný režim pre reštrukturalizáciu cukrovarníckeho priemyslu

EURÓPSKY PARLAMENT A RADA EURÓPSKEJ ÚNIE,

so zreteľom na Zmluvu o fungovaní Európskej únie, a najmä na jej článok 42 prvý pododsek a článok 43 ods. 2,

so zreteľom na návrh Európskej komisie,

po postúpení návrhu legislatívneho aktu národným parlamentom,

so zreteľom na stanovisko Európskeho hospodárskeho a sociálneho výboru,

konajúc v súlade s riadnym legislatívnym postupom,

keďže:

(1)Zvýšenie transparentnosti práva Únie je základným prvkom stratégie lepšej tvorby práva, ktorú realizujú inštitúcie Únie. V tejto súvislosti je vhodné odstrániť z platných právnych predpisov akty, ktoré už nie sú skutočne účinné.

(2)Tieto akty, ktoré sa týkajú spoločnej poľnohospodárskej politiky, sa stali zastaranými, hoci sú formálne ešte stále účinné:

–Smernica Rady 76/621/EHS. Obsah danej smernice sa prebral do nariadenia Komisie (ES) č. 1881/2006.

–Nariadenie Rady (ES) č. 320/2006. Dočasný režim stanovený daným nariadením platil iba do hospodárskeho roku 2009/2010.

(3)Z dôvodu právnej istoty a zrozumiteľnosti by sa uvedené zastarané akty mali zrušiť,
DÔVODOVÁ SPRÁVA

1.KONTEXT NÁVRHU

Jednotný formát víz bol pôvodne vyvinutý v rámci medzivládnej schengenskej spolupráce a prevzatý do práva EÚ prijatím nariadenia č. 1683/95 o jednotnom formáte víz. Všetky členské štáty vrátane Dánska, Spojeného kráľovstva a Írska sa pripojili k tomuto nariadeniu, ktoré vychádza z článku 100 písm. c) ZEÚ podpísanej v Maastrichte. Začlenenie schengenského acquis do Únie a zavedenie „variabilnej geometrie“ v práve Únie sa uskutočnilo následne 1. mája 1999, keď nadobudla platnosť Amsterdamská zmluva.

V nariadení (ES) č. 1683/95 stanovujúcom jednotný formát víz je prevzatý návrh víz prijatý štátmi schengenského priestoru a v jeho odôvodneniach sa stanovuje, že tieto doklady musia obsahovať všetky potrebné informácie a spĺňať veľmi vysoké technické normy, najmä pokiaľ ide o ochranu proti falšovaniu a pozmeňovaniu. Tieto opatrenia sa prijali v rámci boja proti nelegálnej migrácii.

Od zavedenia jednotného formátu víz boli prijaté dve zásadné zmeny pôvodného nariadenia, ktoré prispeli k vydávaniu zabezpečených dokladov spĺňajúcich veľmi vysoké technické normy. Prvá zmena bola zavedená nariadením (ES) č. 334/2002, ktorým sa do víz zaviedla fotografia vyrobená podľa vysokých požiadaviek na bezpečnosť ako prvý krok smerom k využitiu prvkov, ktoré vytvárajú spoľahlivejšie prepojenie medzi vízovou nálepkou a držiteľom, čo bolo dôležitým príspevkom k zabezpečeniu toho, aby bol jednotný formát víz chránený aj proti podvodnému použitiu. Druhá zmena, zavedená nariadením (ES) č. 856/2008, sa týkala najmä prispôsobenia číslovania s cieľom dosiahnuť súlad s požiadavkami vízového informačného systému (VIS).

Bezpečnostná koncepcia jednotného formátu víz pochádza (ak odhliadneme od uvedených dvoch zmien) ešte z roku 1995, pričom nedávno boli vo viacerých členských štátoch odhalené vysokokvalitne sfalšované doklady. Je preto potrebné vypracovať novú bezpečnostnú koncepciu a návrh pre budúce bezpečnejšie víza.

Z hľadiska budúcej koncepcie víz je dôležité zohľadniť skutočnosť, že súčasný vízový doklad EÚ tvorí súčasť celkového vízového systému vrátane vízového informačného systému (VIS), ktorý je stále len vo fáze zavádzania.

Bez ohľadu na databázový systém je v súčasnosti stále potrebné, aby víza boli vo fyzickom formáte. Stále pretrváva potreba vízovej nálepky, jednak z dôvodu všetkých viacnásobných návratových víz, ktoré sú do plného zavedenia VIS vydávané s dlhým obdobím platnosti, a jednak z toho dôvodu, že jednotný formát víz je používaný aj na víza typu D určené na dlhodobý pobyt, ktoré nie sú zanášané do VIS a ktoré sú platné na obdobie niekoľkých rokov.

Z uvedených dôvodov bude aj v nadchádzajúcich rokoch potrebné, aby bola vízová nálepka vo fyzickom formáte.

Okrem toho, pokiaľ ide o súčasnú vízovú nálepku, je nevyhnutné dosiahnuť ďalšie zvýšenie celkovej bezpečnosti, a to bez navýšenia nákladov na samotný doklad.

2.VÝSLEDKY KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

V nedávnych prípadoch falzifikátov išlo o napodobeniny španielskych, rakúskych, nemeckých, českých a talianskych vízových nálepiek.
2. Dôkaz o pôvode vydaný alebo vyhotovený podľa tohto dodatku obsahuje toto vyhlásenie v angličtine: „Derogation – Appendix 2A of Annex II Ö to Õ Regulation Ö EU ÕÖ [...] Õ – Materials of HS heading No … originating from … used.“ Tieto vyhlásenia sú uvedené v kolónke 7 sprievodných osvedčení EUR.1 uvedených v článku 17 prílohy II Ö k Õ nariadeniu Ö (EÚ) Õ Ö [...] Õ, alebo sú doplnené k fakturačnému vyhláseniu uvedenému v článkoch 14 a 19 prílohy II Ö k Õ nariadeniu Ö (EÚ) Õ Ö [...] Õ.

However jute fabric may be used as backing

Eksportøren af varer, der er omfattet af nærværende dokument, (toldmyndighedernes tilladelse nr. …), erklærer, at varerne, medmindre andet tydeligt er angivet, har præferenceoprindelse i ….

Nemecké znenie

Der Ausführer (Ermächtigter Ausführer; Bewilligungs-Nr. …) der Waren, auf die sich dieses Handelspapier bezieht, erklärt, dass diese Waren, soweit nicht anders angegeben, präferenzbegünstigte … Ursprungswaren sind.

Estónske znenie

Käesoleva dokumendiga hõlmatud toodete eksportija (tolli kinnitus nr …) deklareerib, et need tooted on … sooduspäritoluga, välja arvatud juhul kui on selgelt näidatud teisiti.

Grécke znenie

Ο εξαγωγέας των προϊόντων που καλύπτονται από το παρόν έγγραφο (άδεια τελωνείου υπ'αριθ. …) δηλώνει ότι, εκτός εάν δηλώνεται σαφώς άλλως, τα προϊόντα αυτά είναι προτιμησιακής καταγωγής ….

Anglické znenie

The exporter of the products covered by this document (customs authorization No …) declares that, except where otherwise clearly indicated, these products are of … preferential origin.

Francúzske znenie

L'exportateur des produits couverts par le présent document (autorisation douanière no …) déclare que, sauf indication claire du contraire, ces produits ont l'origine préférentielle ….

ê 517/2013 článok 1 ods. 1 písm. m) a príloha bod 15 písm. B)

Chorvátska verzia

Izvoznik proizvoda obuhvaćenih ovom ispravom (carinsko ovlaštenje br. ...) izjavljuje da su, osim ako je drukčije izričito navedeno, ovi proizvodi ... preferencijalnog podrijetla.

ê 1528/2007 (prispôsobené)

Talianske znenie

L'esportatore delle merci contemplate nel presente documento (autorizzazione doganale n. …) dichiara che, salvo indicazione contraria, le merci sono di origine preferenziale ….

Lotyšské znenie
PRÍLOHA

k

ROZHODNUTIU RADY,

ktorým sa schvaľuje, aby Komisia uzatvorila dohodu o pokračovaní činnosti Medzinárodného strediska pre vedu a techniku medzi Európskou úniou a Euratomom ako jednou stranou a Gruzínskom, Japonskom, Nórskym kráľovstvom, Kirgizskou republikou, Arménskou republikou, Kazašskou republikou, Kórejskou republikou, Tadžickou republikou a Spojenými štátmi americkými





DOHODA O POKRAČOVANÍ ČINNOSTI

MEDZINÁRODNÉHO STREDISKA PRE VEDU A TECHNIKU

ZMLUVNÉ STRANY TEJTO DOHODY,

ZNEPOKOJENÉ celosvetovou hrozbou šírenia jadrových, rádiologických, chemických a biologických zbraní (ďalej len zbrane hromadného ničenia alebo „ZHN“) a používania jadrových, rádiologických, chemických a biologických materiálov ako zbraní,

POTVRDZUJÚC potrebu predchádzať šíreniu technológií, materiálov a odborných znalostí spojených so ZHN a ich nosičmi,

PRIPOMÍNAJÚC rezolúciu Bezpečnostnej rady OSN 1540, ktorou rozhodla o povinnosti všetkých štátov zdržať sa akejkoľvek podpory neštátnych subjektov, ktoré sa snažia vyvíjať, získavať, vyrábať, držať, prepravovať, prevádzať či používať jadrové, chemické alebo biologické zbrane a ich nosiče,

UVEDOMUJÚC SI, že mnohostranná spolupráca štátov je účinnou prevenciou takéhoto šírenia, a uvedomujúc si význam vedeckého výskumu a technického vývoja ako kľúčových prvkov v súvislosti s aktuálnymi výzvami v tejto oblasti,

ZOHĽADŇUJÚC ustanovenia Dohody o založení Medzinárodného strediska pre vedu a techniku (ďalej len „ISTC“ alebo „stredisko“) podpísanej v Moskve 27. novembra 1992 (ďalej len „dohoda z roku 1992“) a Protokolu o dočasnom uplatňovaní Dohody o založení Medzinárodného strediska pre vedu a techniku podpísaného v Moskve 27. decembra 1993 (ďalej len „protokol o dočasnom uplatňovaní“),

UZNÁVAJÚC potrebu, aby ISTC minimalizovalo podnety na činnosti, ktoré by mohli viesť k šíreniu ZHN alebo súvisiacich materiálov, a to spoluprácou a podporou mierového výskumu a vývoja vedcov a inžinierov v štátoch s technológiami, odbornými znalosťami a materiálmi súvisiacimi so ZHN, ako aj doterajší prínos ISTC pri predchádzaní šíreniu ZHN a podpore vedeckej spolupráce štátov,

UVEDOMUJÚC SI, že úspech ISTC si vyžaduje silnú podporu vlád, Európskej únie a Európskeho spoločenstva pre atómovú energiu (ďalej len „Euratom“), mimovládnych organizácií, nadácií, akademických a vedeckých inštitúcií a ďalších medzivládnych organizácií i súkromného sektora,

ŽELAJÚC SI pokračovanie činnosti ISTC vzhľadom na nedávne zmeny v jeho zložení,

ŽELAJÚC SI ďalšie prispôsobovanie ISTC podmienkam, ktoré sa od jeho založenia zmenili, aby boli činnosti ISTC impulzom a podporou pre zúčastnených vedcov a inžinierov vrátane tých, ktorí majú vedomosti a zručnosti v oblasti ZHN alebo ich nosičov (a to aj znalostí a zručností s dvojakým využitím), pri rozvoji medzinárodného vedeckého partnerstva, posilňovaní globálnej bezpečnosti a budovaní hospodárskeho rastu inováciou a

S ROZHODNUTÍM zabezpečiť pokračovanie činnosti ISTC (v záujme účinnejšieho splnenia jeho cieľov vedeckou spoluprácou) uzatvorením tejto dohody na základe revidovanej dohody z roku 1992 a nahradením protokolu o dočasnom uplatňovaní

SA DOHODLI TAKTO:

ČLÁNOK 1
2.Tajomník po zasadnutí vypracuje návrh zápisnice zasadnutia, a to v lehote do jedného mesiaca od konania zasadnutia.

2.Predbežný program zahŕňa body, o ktorých začlenenie do programu bol tajomník požiadaný najneskôr 21 dní pred začiatkom zasadnutia, avšak tieto body nebudú zahrnuté do predbežného programu, pokiaľ tajomníkovi nebudú najneskôr v deň odoslania predbežného programu doručené príslušné podkladové dokumenty.

5.Zápisnicu písomne schvaľujú obidve zmluvné strany do dvoch mesiacov od dátumu zasadnutia. Po jej schválení tajomník podpíše dve kópie zápisnice a každá zmluvná strana dostane jeden originál týchto autentických dokumentov.

Článok 13

Verejnosť zasadnutí

1.Pokiaľ zmluvné strany nerozhodnú inak, zasadnutia Výboru pre DHP sú neverejné.

2.Každá zmluvná strana sa môže rozhodnúť o uverejnení rozhodnutí Výboru pre DHP vo svojom príslušnom úradnom vestníku.

KAPITOLA IV

ZÁVEREČNÉ USTANOVENIA

Článok 14

Jazykový režim

1.Pracovnými jazykmi Výboru pre DHP sú úradné jazyky, ktoré sú spoločné pre obidve zmluvné strany.

2.Výbor pre DHP zakladá svoje rokovania a prijímanie rozhodnutí a odporúčaní na dokumentácii a návrhoch predložených v jednom z jazykov uvedených v odseku 1.

Článok 15

Výdavky

1.Každá zmluvná strana znáša výdavky, ktoré jej vzniknú v dôsledku účasti na zasadnutiach Výboru pre DHP, a to tak výdavky na zamestnancov, cestovné náklady a diéty, ako aj poštovné a telekomunikačné náklady.

2.Výdavky v súvislosti s organizáciou zasadnutí a rozmnožením dokumentov znáša zmluvná strana, ktorá je organizátorom zasadnutia.

3.Výdavky v súvislosti so zabezpečením tlmočníckych služieb na zasadnutiach a s prekladom rozhodnutí a odporúčaní do pracovných jazykov Výboru pre DHP znáša zmluvná strana, ktorá je organizátorom zasadnutia. Výdavky v súvislosti so zabezpečením tlmočníckych služieb a s prekladom rozhodnutí a odporúčaní do ostatných úradných jazykov Európskej únie znáša Európska únia.

Článok 16

Zmeny rokovacieho poriadku

Tento rokovací poriadok sa môže meniť rozhodnutím Výboru pre DHP prijatým v súlade s jeho článkom 6 ods. 1.
so zreteľom na Dohodu medzi Európskou úniou a Arménskou republikou o zjednodušení vydávania víz (ďalej len „dohoda“), a najmä na jej článok 12 ods. 4,

2.Spoločný výbor pre zjednodušenie vydávania víz môže odsúhlasiť odporúčania obsahujúce usmernenia alebo „najlepšie postupy“ s cieľom uľahčiť vykonávanie príslušnej dohody.

Článok 3

Zasadnutia

1.Spoločný výbor pre zjednodušenie vydávania víz zasadá v prípade potreby kedykoľvek na žiadosť zmluvných strán, najmenej však raz za rok.

2.Zmluvné strany dohody sa striedajú pri usporadúvaní zasadnutia, pokiaľ nie je dohodnuté inak.

3.Zasadnutia spoločného výboru pre zjednodušenie vydávania víz zvolávajú spolupredsedovia tohto výboru.

4.Spolupredsedovia stanovujú dátum zasadnutia a vymieňajú si potrebné dokumenty včas na zabezpečenie primeranej prípravy, podľa možnosti štrnásť dní pred zasadnutím.

5.Hostiteľská strana zasadnutia zabezpečí jeho praktickú organizáciu.

Článok 4

Delegácie

1.Strany sa najmenej sedem dní pred zasadnutím navzájom informujú o plánovanom zložení svojich delegácií.

2.Európsku úniu zastupuje Európska komisia, ktorej asistujú experti z členských štátov.

Článok 5

Program zasadnutí

1.Spolupredsedovia zostavia predbežný program každého zasadnutia najmenej 14 dní pred zasadnutím. Do predbežného programu sú zaradené body, v prípade ktorých žiadosť o ich zaradenie do programu bola doručená jednému zo spolupredsedov najneskôr 14 dní pred zasadnutím.

2.Ktorákoľvek zo strán môže so súhlasom druhej strany kedykoľvek pred zasadnutím doplniť body do predbežného programu. Žiadosti o doplnenie bodov do predbežného programu sa zašlú písomne. Takýmto žiadostiam sa pokiaľ možno vyhovie.

3.Konečný program prijmú spolupredsedovia na začiatku každého zasadnutia. Body, ktoré nie sú v predbežnom programe, možno do programu zaradiť so súhlasom strán. Takejto žiadosti sa pokiaľ možno vyhovie.

Článok 6

Zápisnica zo zasadnutia
Funkciu tajomníkov Rady pre stabilizáciu a pridruženie vykonávajú spoločne úradník Generálneho sekretariátu Rady Európskej únie a úradník delegácie Bosny a Hercegoviny pri Európskej únii.

Článok 6

Korešpondencia

Korešpondencia adresovaná Rade pre stabilizáciu a pridruženie sa posiela predsedovi Rady pre stabilizáciu a pridruženie na adresu Generálneho sekretariátu Rady Európskej únie.

Dvaja tajomníci zabezpečujú, aby bola korešpondencia postupovaná predsedovi Rady pre stabilizáciu a pridruženie a v prípade potreby rozoslaná aj ostatným členom Rady pre stabilizáciu a pridruženie. Korešpondencia na rozoslanie sa zasiela na Generálny sekretariát Komisie, stálym zastúpeniam členských štátov a delegácii Bosny a Hercegoviny pri Európskej únii.

Oznámenia predsedu Rady pre stabilizáciu a pridruženie posielajú dvaja tajomníci príslušným adresátom a v prípade potreby ich rozosielajú ďalším členom Rady pre stabilizáciu a pridruženie na adresy uvedené v druhom odseku.

Článok 7

Verejnosť zasadnutí

Ak sa nerozhodne inak, zasadnutia Rady pre stabilizáciu a pridruženie nie sú verejné.

Článok 8

Program zasadnutí

1.Predbežný program každého zasadnutia vypracuje predseda. Tajomníci Rady pre stabilizáciu a pridruženie ho postúpia na adresy uvedené v článku 6 najneskôr 15 dní pred začiatkom zasadnutia. Do predbežného programu zasadnutia sa zahrnú body, v prípade ktorých bola predsedovi zaslaná žiadosť o zaradenie do programu najneskôr 21 dní pred začiatkom zasadnutia; body, ku ktorým sa tajomníkom neodovzdala sprievodná dokumentácia najneskôr v deň odoslania programu zasadnutia, sa však do predbežného programu zasadnutia nezahrnú. Na začiatku každého zasadnutia Rada pre stabilizáciu a pridruženie prijme program zasadnutia. V prípade, že s tým obidve strany súhlasia, sa môže do programu zaradiť bod, ktorý nie je uvedený v predbežnom programe.

2.Predseda môže po dohode s oboma stranami skrátiť lehoty vymedzené v odseku 1 s cieľom zohľadniť požiadavky súvisiace s konkrétnym prípadom.

Článok 9

Zápisnica

Návrh zápisnice z každého zasadnutia vypracujú obaja tajomníci. V zápisniciach sa vo všeobecnosti uvádza ku každému bodu programu:

–dokumentácia predložená Rade pre stabilizáciu a pridruženie,

–vyhlásenia, o zapísanie ktorých požiadal člen Rady pre stabilizáciu a pridruženie,

–prijaté rozhodnutia a vydané odporúčania, dohodnuté vyhlásenia a prijaté závery.

Návrh zápisnice sa predkladá Rade pre stabilizáciu a pridruženie na schválenie. Po schválení zápisnicu podpíše predseda a obaja tajomníci. Zápisnica sa založí do archívu Generálneho sekretariátu Rady Európskej únie, ktorý slúži ako depozitár dokumentov Rady pre stabilizáciu a pridruženie. Všetkým adresátom uvedeným v článku 6 sa postúpi úradne overená kópia zápisnice.
DÔVODOVÁ SPRÁVA

1. KONTEXT NÁVRHU

Komisia na základe príslušných rokovacích smerníc rokovala v mene Únie s vládou Dánska a vládou Grónska s cieľom obnoviť protokol k Dohode o partnerstve v sektore rybolovu medzi Európskou úniou na jednej strane a vládou Dánska a miestnou vládou Grónska na strane druhej. Na záver týchto rokovaní bol 20. marca 2015 parafovaný nový protokol, ktorý sa vzťahuje na obdobie piatich rokov odo dňa jeho predbežného vykonávania podľa článku 14, t. j. odo dňa podpísania a najskôr od 1. januára 2016.

Nový protokol je v súlade s cieľmi dohody o partnerstve v sektore rybolovu, posilňuje spoluprácu medzi Úniou a Grónskom a podporuje taký rámec partnerstva, v ktorom sa má v záujme oboch strán rozvíjať udržateľná rybárska politika a zodpovedné využívanie rybolovných zdrojov v rybolovnej oblasti Grónska. Poskytuje plavidlám EÚ rybolovné možnosti v rybolovnej zóne Grónska v súlade s relevantnými ochrannými a riadiacimi opatreniami a v rámci obmedzení dostupného prebytku.

Obe zmluvné strany sa dohodli, že budú spolupracovať na vykonávaní grónskej sektorovej rybárskej politiky a preto budú aj naďalej viesť politický dialóg o súvisiacom plánovaní.

Na základe uvedených skutočností Komisia navrhuje, aby Rada prijala toto rozhodnutie.

2.VÝSLEDKY KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

V rámci hodnotenia protokolu ex post za obdobie 2013 až 2015 prebehli konzultácie so zainteresovanými stranami. Na technických zasadnutiach sa uskutočnili aj konzultácie s odborníkmi z členských štátov a z odvetvia. Do hodnotenia sa premietli aj názory grónskych orgánov zodpovedných za rybárstvo a zainteresovaných strán. Z daných konzultácií vyplynulo, že by bolo pre Grónsko aj Úniu prospešné obnoviť protokol k Dohode o partnerstve v sektore rybolovu.

3.PRÁVNE PRVKY NÁVRHU

Tento postup pre rozhodnutie Rady o uzavretí nového protokolu po súhlase Parlamentu sa začína súbežne s postupom podpísania nového protokolu v mene Únie a jeho predbežného vykonávania.

4.VPLYV NA ROZPOČET

Novým protokolom sa na celé obdobie stanovuje ročný finančný príspevok vo výške 17 799 978 EUR. Táto suma sa skladá z troch položiek: a) 13 168 978 EUR ročne za prístup do grónskej rybolovnej oblasti, b) 2 931 000 EUR ročne ako dodatočná suma, ktorú EÚ uhradí na podporu grónskej rybárskej politiky a c) 1 700 000 EUR ako ročná rezerva na dodatočné a nové rybolovné možnosti, ktoré by EÚ mohla využívať, pokiaľ táto možnosť vyplynie z vedeckých odporúčaní a prebytku zdrojov.

2015/0152 (NLE)

Návrh

ROZHODNUTIE RADY

o uzavretí protokolu parafovaného 20. marca 2015, ktorým sa stanovujú rybolovné možnosti a finančný príspevok podľa Dohody o partnerstve v sektore rybolovu medzi Európskym spoločenstvom na jednej strane a vládou Dánska a miestnou vládou Grónska na strane druhej

RADA EURÓPSKEJ ÚNIE,

so zreteľom na Zmluvu o fungovaní Európskej únie, a najmä na jej článok 43 ods. 2 v spojení s jej článkom 218 ods. 6 druhým pododsekom písm. a) bodom v) a jej článkom 218 ods. 7,

so zreteľom na návrh Európskej komisie,
DÔVODOVÁ SPRÁVA

1. KONTEXT NÁVRHU

Komisia na základe príslušných rokovacích smerníc rokovala v mene Únie s vládou Dánska a vládou Grónska s cieľom obnoviť protokol k Dohode o partnerstve v sektore rybolovu medzi Európskou úniou na jednej strane a vládou Dánska a miestnou vládou Grónska na strane druhej. Na záver týchto rokovaní bol 20. marca 2015 parafovaný nový protokol, ktorý sa vzťahuje na obdobie piatich rokov odo dňa jeho predbežného vykonávania podľa článku 14, t. j. odo dňa podpísania a najskôr od 1. januára 2016.

Nový protokol je v súlade s cieľmi dohody o partnerstve v sektore rybolovu, posilňuje spoluprácu medzi Úniou a Grónskom a podporuje taký rámec partnerstva, v ktorom sa má v záujme oboch strán rozvíjať udržateľná rybárska politika a zodpovedné využívanie rybolovných zdrojov v rybolovnej oblasti Grónska. Poskytuje plavidlám EÚ rybolovné možnosti v rybolovnej zóne Grónska v súlade s relevantnými ochrannými a riadiacimi opatreniami a v rámci obmedzení dostupného prebytku.

Obe zmluvné strany sa dohodli, že budú spolupracovať na vykonávaní grónskej sektorovej rybárskej politiky a preto budú aj naďalej viesť politický dialóg o súvisiacom plánovaní.

Na základe uvedených skutočností Komisia navrhuje, aby Rada prijala toto rozhodnutie.

2.VÝSLEDKY KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

V rámci hodnotenia protokolu ex post za obdobie 2013 až 2015 prebehli konzultácie so zainteresovanými stranami. Na technických zasadnutiach sa uskutočnili aj konzultácie s odborníkmi z členských štátov a z odvetvia. Do hodnotenia sa premietli aj názory grónskych orgánov zodpovedných za rybárstvo a zainteresovaných strán. Z daných konzultácií vyplynulo, že by bolo pre Grónsko aj Úniu prospešné obnoviť protokol k Dohode o partnerstve v sektore rybolovu.

3.PRÁVNE PRVKY NÁVRHU

Tento postup podpísania nového protokolu v mene Únie a jeho predbežného vykonávania sa začína súbežne s postupom pre rozhodnutie Rady o uzavretí nového protokolu po súhlase Parlamentu.

4.VPLYV NA ROZPOČET

Novým protokolom sa na celé obdobie stanovuje ročný finančný príspevok vo výške 17 799 978 EUR. Táto suma sa skladá z troch položiek: a) 13 168 978 EUR ročne za prístup do grónskej rybolovnej oblasti, b) 2 931 000 EUR ročne ako dodatočná suma, ktorú EÚ uhradí na podporu grónskej rybárskej politiky a c) 1 700 000 EUR ako ročná rezerva na dodatočné a nové rybolovné možnosti, ktoré by EÚ mohla využívať, pokiaľ táto možnosť vyplynie z vedeckých odporúčaní a prebytku zdrojov.

2015/0153 (NLE)

Návrh

ROZHODNUTIE RADY

o podpísaní v mene Európskej únie a predbežnom vykonávaní protokolu parafovaného 20. marca 2015, ktorým sa stanovujú rybolovné možnosti a finančný príspevok podľa Dohody o partnerstve v sektore rybolovu medzi Európskym spoločenstvom na jednej strane a vládou Dánska a miestnou vládou Grónska na strane druhej

RADA EURÓPSKEJ ÚNIE,

so zreteľom na Zmluvu o fungovaní Európskej únie, a najmä na jej článok 43 ods. 2 v spojení s jej článkom 218 ods. 5,

so zreteľom na návrh Európskej komisie,